
Ah  !  little  tlilnk  the  gay  licentious  proud, 

Whom  pleasure,  power,  and  affluence  surround, 
Thcy,  who  their  tlioughtless  hours  in  giddy  niirth^ 
And  wanton,  often  cruel,  riot  waste ; 

Ah  !  little  think  they,  while  they  dance  along, 
How  niany  feel  tliis  very  monient,  deatli^ 

And  all  tlic  sad  variety  of  yairir 

*  ♦  it  *  4»^  *  * 

:  V 

But  now,  of  turbid  elements  the  sport, 

From  clcar  to  cloudy  tost,  from  liot  to  cold^ 

And  dry  to  moist,  with  inward  eating  change, 

“  Our  drooping  days  are  dwindled  down  to  nouglif^ 
Their  period  e^er  'tis  well  begun. 

‘‘  Tliese,  and  a  thousand  mix^d  emotions 
From  ever  changing  views  of  good  and  ili, 

Fornfd  infinitely  various  vex  the  mind 
With  endlcss  storm/' 


Thp<mson's  Seasons. 


DISSERTATIO  MEDICA 


INAUGURALIS, 

UU.EDAM  DE 


RHEUMATISMO, 

CHRONICO  ET  ACUTO, 

COMPLECTENS. 


PR.EFANDA. 

C^uosDAM  morbos,  diversis  in  regionibus  insae- 
vire  sat  superque  constat.  In  regionibus,  ubi  reg¬ 
nant  frigidae  tempestates,  morbi  accedunt,  qui  in 
calidis,  vix  unquam  re  periuntur. 

In  iliis  ob  subitas  anni  vicissitudines,  febres 
continuae  atque  infiamraationes  urgent,  dum  in 
bis,  morbi  putridi  et, biliosi. 

Inter  morbos,  quibus  incolae  frigidarum  region¬ 
um  frequentius  obnoxii  sunt,  nullus,  quam  Rheu¬ 
matismus  magis  vexat,  neque  tristioribus  aerum- 

nis  vitam  onerat.  De  hocce  malo,  igitur  disse¬ 
rere  mihi  in  animo  est,  quod  paucis  in  verbis,  ab¬ 
solvam  nihil  novi  studiosus.  In  libros  veterum 
evolvendo,  qui  de  re  medica,  scripserunt,  nihil  ac¬ 
curate  definitum  de  nostro  morbo  usquam  in¬ 
venire  possumus,  et  quamvis  inter  illos  nunquam 
accedisse  non  potuerit,  tamen  cum  arthritide,  con¬ 
fundere  plane  videntur.  Itaque  diu  latebat  ad  tem¬ 
pora  usque,  quibus  floruit  Syden hamus,  qui  in  lu¬ 
cem  protulit  fere  omnia,  quas  de  ejus  natura,  et 
causis  adhuc  habemus.  ' 

Porro  Boerhaavio,  cum  medicinam  exercuisset, 
et  luculenter  docuisset,  prorsus  ignotum  esse  tra¬ 
ditur,  neque  prius  cognitum  esse,  quam  a  malo 
diu  laborasset,  multis  doloribus  cruciatus. 


DE  DEFINITIONE. 

Nullus  CuLtENo  prasstat  in  morbis  definiendis. 
Rheumatismum  in  duo  genera  divisit :  quorum 
alterum  ita  definitur :  “  Morbus  ab  externa,  et 
“  plerumque  e  vident  e  causa  ;  pyrexia ;  dolor  cir- 
“  ca  articulos,  musculorum  tractum  sequens,  ge- 
nua  et  reliquos  majores,  potiusquam  pedum^  vel 

manuum,  articulos  infestans ;  calore  externo 
“  auctis.’’  4 1 

Alterum  genus,  quod  arthrodynia. nominatur, 
sequentia  verba  habet :  “  Post  rheumatismum  ni- 
“  sum  violentum,  vel  subluxationem  ;  dolores  ar- 
“  tuum  vel  musculorum,  sub  motu  praesertim 
“  aucti,  plus  minusve  fugaces,  calore  lecti  vel  alio 
“  externo,  levati ;  artus  debiles,  rigidi,  lacile  et 
“  saepe  sponte  frigescentes ;  pyrexia  nulla ;  tumor 
“  plerumque  nullus.”  Ab  hoc  intelligitur,  quod 
aliis  Scriptoribus  Medicis  Hheumatismus  Chroni¬ 
cus  vocatur;  ab  illo,  rheumatismus  acutus.  '  De 
utroque  singulatim  mihi  consilium  est  agere, 

quamvis  alius  finis  ab  alius  initio,  vix  dignosci 

\ 

queat.  i 


HISTORIA  RHEUMATISMI. 

Rheumatismus  senes,  quam  juvenes  rarius  ad¬ 
oritur  ;  ab  anno  pubertatis,  ad  quadragesimum  us¬ 
que  magis  saevit ;  et,  qui  summis  corporis  viri¬ 
bus  gaudent,  et  temperamento  sanguineo  imbuti, 
eos  praecipue  sub  Boreali  caelo  invadit.  Neque 
sexui  ulli  parcit,  sed  foeminas  prae  maribus  infes- 

tat.  Hic  morbus  solitis  incipit  inflammationis 

signis,  et  plerumque  paucos  dies  ante  febris  ag- 

» 

gressum,  totum  corpus  lassitudine  et  languore 
corripitur.  Tunc  caput  dolet  cum  anxietate,  et 
minimo  frigore  aeger  horret ;  neque  paulo  post 
horrores  et  rigores  admodum  urgent,  quos  calor 
maximus  excipit,  quo  pyrexiam  adesse  bene  no¬ 
tum  est.  Nonnunquam  vero  subito  advenit  fe¬ 
bris,  sine  ullis  signis  prafgredientibus,  et  brevi 
tempore  perstat  ante  ipsius  morbi  impetum.  Fe¬ 
bre  ardente  facies  rubescit,  totumque  corpus  ca¬ 
lescit,  cutis  arescit,  et  aeger  potum  petens  sine 
somno  noctu  jacet,  summaque  disquietudine.  ' 
Cor  multo  plus  solito  micat ;  arteriacque  ad  tem¬ 
pora  et  carpos  centies  et  terdecies  haud  raro  sa¬ 
liunt  in  sexagesima  horae  parte.  Sanguis  e  vena 
missus,  ut  in  aliis  .inflammationibus  tunicam  cori¬ 
aceam  ostendit,  et  aeger  cum  sensu  anfractus, 
pectoris  spiritum  graviter  trahit. 

Appetitus  minus  perturbatur  in  hoc  quam  in 
aliis  hujusmodi  morbis.  Cibum,  enim  desiderat 
aegrotus,  ac  avide  edit,  ut  in  bona  valetudine  so¬ 
let.  Alvus  plerumque  praeter  naturam  astringi¬ 
tur,  interdum  vero  fluit  haud  sine  bono  fructu. 
Ab  injtio,  urina  parca,  ac  rubra ;  neque  aliquid 

sedimenti  deponet ;  finem  versus  copiosius  fluit, 
et  nonnihil  pulveris  laterum  similis,  imum  petit. 
Per  totum  morbi  decursum,  vix  unquam  caput 
cum  delirio  afficitur,  et  quamvis  corpus  ubique 
torqueatur,  mens  tamen  sana  est.  Pjrexia  per¬ 
stante  paucos  dies,  plerumque  bidium  aut  tii- 
dium,  maximi  dolores  aegrum  cruciant,  quasdam- 
que  corporis  partes  prae  aliis  imprimis  adoriuntur. 
Ita  genua  ac  humerus,  >nec  raro  coxa  aut  dorsum 
laborat:  iii  vero  dolores,  acuti  et  lancinantes,' 
unam  sedem  haud  diu  tenent,  sed  subito  mi¬ 
grant,  musculorum  cursum  sequentes  itaque  arti¬ 
culos  alios  post  alios  tentant,  ut  unum  vix  relin¬ 
quant  intactum.  Sed  observatione  dignum  est, 
ut  minores  juncturae  raro  afficiantur.  Piaro  qui¬ 
dem,  si  unquam  manus  aut  pedes  patiuntur. 
Partes  ita  affectae  inflammationem  subeunt,  ideo- 

que  tument,  sed  raro  ex  hac  tolluntur  molestia. 

« 

Aliquando  vero  partibus  dolentibus  auxilium  fe- 

V 

runt  profusi  sudores,  qui,  ubi  parci  et  haud  uni¬ 
versi  parum  boni  habent.  ‘  Poito,  vespere,  ap¬ 
propinquante,  pyrexiam  intendi  diu  observatum 
est,  et  dolores  calore  lecti,  motuve  m.usculorum 
plurimum  augeri.  Neque  pars,  quae  semel  dole- 
bat,  doloribus  migrantibus  omnino  integra  ma- 

net,  sed  magis,  ut  credo,  ad  secundum  impetum 
obnoxia  fit.  Hinc  plerumque  dolorem  videmus 
in  parte  quae  prius  bis  terve  affecta  sit,  fere  sem- 
per  sedem  tenere* 

Nonnunquam  vero  pyrexia  non  vi,  quam  de¬ 
scripsi,  sed  mitius,  adoritur.  Ideoque  leviora 
sunt  signa,  neque  dolor  tam  saepe  sedem  mutat, 
sed  fixus  in  artu  manet,  et  idoneis  remediis  facile 
cedit*  Sed,  ubi,, maxima  vi  agit,  dolores  inten¬ 
duntur,  magisque  ingravescunt,  et  subito  alium 
artum  relinquentes,  ad  alium  confugerint,  atque 
adoriuntur,  ut  multis  persuasum  est,  magis  vita¬ 
les  partes.  Hinc  aliqui  testantur,  ut  ab  hoc  mor¬ 
bo,  carditis,  phrenitis,  necnon  pneumonia  pen- 
deant.  Rarissime  autem  in  has  partes  inflam¬ 
mandas,  sed  potius,  medico  experto,  in  resolutio¬ 
nem  tendit,  et  tantum  raris  in  exemplis  in  sup¬ 
purationem  desinit.  Denique  si  vero  ardente  fe¬ 
bre  cCger  exhaustus  sit,  et  debilitas  cum  macie 
inducta  sit,  et  fixi  in  artubus,  aptis  remediis 
neglectis,  dolores  maneant;  tunc  procul  dubio 
infertur  arthrodynia,  de  qua  in  ordine  dicendum 
erit. 

DE  ARTHRODYNIA3  SIGNIS. 

Tantum  paucis  verbis  opus  est,  in  signa  enu¬ 
merando  artbrodyniae,  quae  nulla  cum  pyrexia, 
sed  viribus  admodum  fractis  fere  semper  accedit. 
Dolores,  qui  maxime  articulos  infestant  non  nihil 
mitiores  fiunt,  sed  lenissimo  frigore  haud  parum’ 
augentur.  Neque  in  partibus  affectis  semper  ma¬ 
nent  fixi,  sed  aliquando  in  aliam  ex  alia  parte 
transeunt  sed  semper  sine  febre.  Partes  ita  affec¬ 
tas  non  modo  torpescunt,  et  rigescunt,  sed  quo¬ 
que  tument,  et  frigent :  et  calor,  qui  rheumatis- 

4 

mo  acuto  nocet,  huic  haud  parvam  opem  fert. 
Hic  morbi  status  persaepe  plurimos  menses  per¬ 
stat,  nec  recedit  nisi  artus  et  corpus  multum  in^ 
firmet.  Nonnunquam  vero  arthrodynia  finem 
non  petit,  nisi  pejora  inducat,  ^gri  enim,  qui 
dolores,  duros,  longos,  subierunt,  genere  nervoso 
exhausto,  'in  paralysin  incidunt ;  nec  raro,  anchy- 
losi  laborant  prorsus  immedicabili.  In  illis  quo¬ 
que,  scrofula  infectis,  non  semel  inductum  vidi  hy- 
drarthum,  qui,  nisi  remediis  aptis  sublatus  sit,  vel 
mortem,  vel  claudicationem  perpetuam  inferet. 

DE  DIAGNOSI. 

-  Morbos  rite  discernere,  qui  alii  alios  simu¬ 
lant,  in  re  medica  semper  magni  momenti  est. 
Quis  enim  potuit,  hoc  neglecto,  ulli  morbo  auxi¬ 
lium  adferre  aut  rite  praescribere?  Quamvis 
rheumatismus  signis  satis  evidentibus  se  ostendat, 
adeo  ut  falli  .peritus  vix  queat,  tamen  sunt  morbi, 
quibuscum  confundi  potest,  quosque  refert  haud 
in  minimo  gradu.  Inter  hos  sunt  Pleuritis,  Po¬ 
dagra,  Scorbutus,  et  Nephritis,  De  singulis  in 
ordine  : 

I.  Rheumatismus  interdum  musculos  inter  cos¬ 
tas  sitos  adoritur,  et  Pleurodyne  vocatur,  cui 
Pleuritis,  multis  in  rebus,  consimilis  est ;  si  vero 
animum  attendamus,  indicia  sunt,  in  quibus  unus 
ab  altero  morbo  maxime  distat.  In  hoc  quidem 
urgent,  in  aliqua  parte  thoracis  interna,  fixi  pun¬ 
gentes  dolores,  qui  tussi  inspiratione,  multo  au¬ 
gentur,  sed  non  pressu ;  dum  illo,  dolores  exter¬ 
nis  partibus  tumidis,  ac  rubris,  locum  saepe  mu¬ 
tant,  et  tactu  admodum  angunt.  His  acquratius 

perpensis,  diagnosis  adeo  facilis  evadit,  ut  vix 
erret  inexpertus. 

H.  Morbus,  de  quo  agimus,  podagicC  multa 
habet  communia,  sed  ab  hac  quoque  differt.  Ille 
ex  causa  evidente  maxime  illos  aggreditur,  qui 
aitate  florenti  gaudent ;  haec  illos,  sine  causa  evi¬ 
dente,  qui  intemperantia  aut  senectute  ponfecti 
sunt.  In  alio  post  pyrexiam  dolores  plerumque 
gradatim  accedunt,  majores  articulos  cruciantes, 
veluti,  genua,  coxas,  cubitos,  et  humeros ;  in 
alia  ante  febrem  ex  improviso,  mmimi  pedum 
manuumve  artus  corripiuntur.  Hi  morbi  aequa¬ 
liter  metastasin  subeunt,  sed  podagra  implicitus 
ventriculo  fere  semper  laborat,  dum  alter  hujus 
vitii  .omnino  immunis  bene  concoquit.  Denique 
sunt  in  podagra  chronica  calculi  in  artubus  mi¬ 
noribus,  qui  nunquam  rheumatismo  acuto  vel 
chronico  apparebant.  liis  rebus  colLatis,  nihil  du¬ 
bii  de  morbis  adest,  uter  dominatur. 

^  1 

III.  Nihil  adest  in  rheumatismo  et  morbo  vene- 

I 

ris  quo  medicus  in  errorem  incidat,  qui  utriusque 
historiam  attente  perpendat.  Diversa  quidem 
signa,  |]U9e  antecedunt; aut  comitantur.  Hic  enim 

doloribus  fixis  mediam  longorum  ossium  partem 
tantum  occupat,  quos  praegrediuntur  ulcera  in 
faucibuS|-aut  eruptiones  variae  cum  escharis  ap¬ 
parent.  His  conspectis,  plane  patifiet  natura 
morbi.  Porro  quaecunque  rheumatismo  auxilium 
afferunt,  syphilide  nihil  prosunt ;  et  hanc,  ossium 
intumescentia  in  medio  bene  designat,  quae  ilb* 
in  artuum  finibus  tantum  accidit. 


IV.  In  diagnosin  faciendo,  qua  rheumatismurp 
a  scorbuto  secernere  oportet,  nihil  mihi  in  men¬ 
tem  melius  venit,  quam  signa  enumerare,  quae 
hunc  ipsum  definiunt.  Sequentia  sunt  Culleni 
verba :  “  In  regione  frigida  post  victum  putres- 
“  centem,  salitum,  ex  animalibus  confectum,  de- 

ficiente  simul  materia  vegetabili  recente ;  as- 
“  thenia ;  stomacace ;  in  cute  maculcC,  diversi 
“  colores,  plerumque  livescentes,  praesertim  ad 
‘‘  pilorum  radices  f  ’  quae  morbum,  quem  prose¬ 
quimur,  nunquam  comitantur, 

V.  Ubi  noster  morbus  doloribus  lumbos  affi¬ 
cit,  cui  a  medicis  lumbago  data  est,  cum  nephri¬ 
tide  confundi  potest.  Sed  dolor  renis,  iter  urete¬ 
ris  sequens,  vomitus,  crebra  mictio,  retraptio  tes- 

ticuli,  et  stupor  cruris  lateris  affecti,  sat  superque 
distinguunt* 


bu  CAUSIS  MORBE 

•  -Caus^,  quibus  morbus  inducitur,  ‘in  duplex 
genus  dividunturi  Sub  Uno  comprehenduntur 
res,  quae  corpori  inhaerentes,  id  morbo  proclive 
reddunt ;  et  sub  altero,  omnia  externa,  corpore 
ita  praedisposito,  morbum  excitant.  Has  autem 
distinctiones  semper  conservare  perdifficile  est ; 
sed  summa  ope  niti  decet* 


i  ■ 

CAUSH]:  prh]:disponentes. 


Quodcunoue  corporis  robori  addat,  huic  mor¬ 
bo  viam  sternet.  Quamobrem  robusti,  qui  laute 
vivunt,  aut  ardentis  spiritus  intemperanti^  sese 
dederunt,  facilius  implicare  observantur,  quam 
debiles.  Necnon  temperamento  sanguineo  prae¬ 
diti,  aliquid  in  corpore  habent ;  quod,  genita  dia- 
thesi  pblogistica,  fundamentum  jacet  morbi. 
Viri  prae  foeminis,  certe  ex  diversa  vivendi  ratione, 

citius  corripiuntur ;  sed  aliis  persuasum  est  foe- 
minas  prae  viris  in  morbum  potius  incidere.  Alii 
mentionem  faciunt/  ut  solitae  evacuationes  sup¬ 
pressae,  veluti  sanguinis  detractio  quibusdam  tem¬ 
poribus  certis,  sed  postea  neglectae,  menses,  hae¬ 
morrhoides,  &-Ci  haud  fluentes  solitis  temporibus, 
haud  parum  prae  disponant.  Quos  semel  rheuma¬ 
tismus  corripuit  atque  diu  anxit,  ii  postea  ad 
ejus  impetum  magis  proclives  sunt,  et  varias  caeli 
humidi  mutationes  bene  cognoscunt  aquilonisque 
adventum.  Praeterea  qui  syphilide  infecti  sunt, 
et  cujus  curatione  subiere  hydrargyri  cursum,  ad 
articulorum  dolores  valde  obnoxii  evasere,  irrita- 
bilitate  corporis  inducta. 


CAUSAE  excitantes; 


Caus^  quibus  morbus  excitatur,  diversae  sunt. 
Inter  omnes  vero,  frigus  corpoii  applicatum,  mag¬ 
na  vi  pollet,  praecipue  si  corpori  calefacto  subito 
adhibeatur,  cum  humiditate  conjunctum.  Hinc 
adoritur  morbus  in  vere  et  autumno,  et  in  regio¬ 
nibus  calidis  vix  unquam  repertus.  In  illos,  qid 
artem  sedentariam  intra  domi  parietes  quotidie 


CHRONICO  ET  ACUTO. 


13 


Exercent,  neque  scepe  aera  puram  spirant,  frigus 
post  calorem  morbi  excitandi  vim  observatur  te¬ 
nere,  Ad  hoc  spectant  Celsi  monita,  “  Neque 
“  sine  veste,  neque  sine  calceamentis  prodire 
oportet,  praecipueque  diebus  frigidioribus,  ne^ 
que  sub  divo  nocte  dormire,  aut  certe  bene 
“  operirii’* 

PROGNOSIS. 

Q,uo  rectius  aliciijus  morbi  pi'aeSagium  facia¬ 
mus,  ejusdem  naturam,  -  paites  affectas,  viresque 
signorum,  corporis  robur,  atque  aegri  aetatem, 
oportet  bene  considerare.  Nihil  enim  vere  prae¬ 
sagiendo,  peritiam  medici  plus  ostendit.  His  ' 
rite  perpensis,  rheumatismus  mihi  esse  videtur 
morbus,  plus  doloris  quam  periculi  in  se  conti¬ 
nens  ;  nisi  cum  aliis  conjungitur,  aut  ipse  pev 
metastasin  vel  cerebrum  vel  cor  adoritur.  Ex¬ 
perientia  tamen  docet,  hoc  rarius  accedat ;  ne¬ 
que  in  lethalem  finem  desinat.  ^  Si  aeger  juven¬ 
tute  gaudet,  neque  prioribus  morbis  corpus  frac¬ 
tus  ;  sed  constitutione  sana  ante  morbi  impetum  ; 

-si  febris  haud  diutius  urget,  sed  remediis  cito  ce- 

dit,  et  quaniTis  graves  sunt  dolores,  tamen  haud 
fixi  manent ;  et  in  melius  vertunt,  nil  introrsum, 
tendentes ;  nihil  constat  cur  faustum  mali  even¬ 
tum  dubitemus.  Ad  hanc  finem,  conferunt  su¬ 
dor  copiosus,  febrem  minuens,  somnus  profundus, 
corpus  refecturus^  cibi  appetitus,  aliae  quae,  se¬ 
cretiones  bene  restitutae,  quae  morbum  demon- 
% 

strant  abiturum.  Porro  memoria  dignum  est,  ut 
in  quibusdam  exemplis,  morbus  finem  petat,  sub¬ 
ito  alvi  fluxu  cum  epistaxi ;  necnon  ulcusculis 
partium,  quae  maxime  dolebant.  Sin  autem 
rheumatismus  hominem  adoriatur,  qui  saepe  prius 
laboraverit,  nec  remediis  administratis  omnino 
recedat,  sed  doloribus  fixis  sedem  teneat ;  vi¬ 
res  collabantur,  nihil  adjuvante,  multum  boni  vix 
expectandum  est,  et  in  arthrodyniam,  aut  pai^a- 
lysin,  aut  anchylosin  insanabilem  facile  desinit. 
Aliqui  sibi  persuasum  habent,  mortem  inferri, 
pthisin  gignendo;  vix  ut  puto,  nisi  haec  alte  pec¬ 
tori  lateat. 

VIA  MEDENDI. 


QuoDCUNqUE  ab  antiquis  scriptum  est,  de  rheu¬ 
matismo  curando  nihil  certi  habeat,  nil  mirum 

est  :  Quippe  qui  ne  hunc  quidem  ab  aliis  simili¬ 
bus  secernere  queant.  Graeci  ac  Romani  medici 
pariter  viam  ignorabant  curandi ;  et  multum  ab¬ 
fuit,  ubi  Europse  tam  multa  secula  incubuit  ig¬ 
norantiae  nox  atra ;  et  quasi  mentem  humanam 
reddidit  imbecillam,  ars  medica  ullum  faciat  pro¬ 
gressum. 

Huic  caligini  Sydenhamus  morbum  eripuit, 
ejusque  curationi  missionem  sanguinis  proposuit. 

Hodierni  diversa  in  consilia  inierunt,  prout 
quisque  morbi  sedem  inesse  putavit,  medicamen¬ 
taque  varia  quoque  laudarunt,  quibus  jactant  ma¬ 
lum  abiisse.  De  his  quidem  erit  dicendum. 

Quando  quidem  vero  morbus  species  duas  in¬ 
duit,  quarum  in  una,  pyrexia  cum  diatbesi  phlo- 
gistica  adest,  alteraque  sine  pyrexia  debilitatem 
habet ;  plane  diversa  sit  ratio  medendi  oportet, 
ideoque  primum  de  una  separatim,  de  in  de  altera 
mihi  animus  est  agere, 

t 

Quic  maxime  urgent  sub  hoc  morbi  statu,  signa 
gunt,  pyrexia,  et  inflammatio ;  quae,  quamprimum 

potuit,  .tolli  debent.  Scire  quoque  juvat,  quod 
uni  prodest,  alteri  etiam  opem  ferat.  Ad  hanc 
finem,  multa  auxilia  conducunt,  quae  inter  nul¬ 
lum,  quam  sanguinis  missio  praestat.  Si  ab  hac 
ope,  subsidium  petimus,  venam  ab  accessionis 
initio,  secare  oportet ;  et  cum  orificio  satis  amplo, 
ut  pleno  rivo  copiose  fluat  sanguis.  Si  aeger,  tempe¬ 
ramento  sm^guineo,^  et  juventute  gaudet,  tactui 
pulsum  firmum^ danti,  arteriae.  Si  calor  maxime 
saevit,  deplere  sanguinem  copiose  mittendo  indica¬ 
tur ;  neque  iterare  in  dubio  sumus,  si  corporis  con-t 
stitutio,  aegri  aetas,  morbiqne  indicia  ^inant.  Si 
corpus  autem  prioribus  malis  infirmurrt  sit  factum, 
neque  multo  plus  solito., arteriarum  pulsus  fiant, 
sanguinis  missionem  repetere  nequaquam  oporte¬ 
bit.  Haec  enim  depletio,  ab  arteriarum  pulsu  vi¬ 
ribusque  corporis  potius  pendet,  quam  ab  aliis  re¬ 
bus.  Deplere  enim,  ,yena  incisa,  quamdiu  san¬ 
guis  tunicam  coriaceam  ostendat,  magnopere  ca¬ 
vendum  est;  ne  morbus,  viribus  convulsis  in 
chronicum  transeat,  et  tarde  redeat  aeger  in  sani¬ 
tatem.  V eruntamen  ubi  talis  evacuationis  usum 
vix  adhibere  audemus,  multum  fructus  ex  hiru¬ 
dinibus,  j  partibus  applicatis  habemus,  quae  sive 
,  tument,  sive  dolent., 

Cucurbitulae  cruentae,  si  rite  admoveantur,  mo-,. 
do  eodem  ac  hirudines  prosunt.  Sed  soli  mis¬ 
sioni  sanguinis  haud  semper  confidimus,  et  auxi¬ 
lium  qiiaesitamus  multis  ex  aliis.  Inter  haec  recen¬ 
sentur  purgantia,  qu^  non  modo  febrem  minuunt^ 
sed  diathesin  quoque  phlogisticam  tollere  juvant* 
corpus  refrigerando.  Ad  hanc  finem  sales  medii 
conferunt,  qui  alvum  satis  solvunt.  Hanc  enim 
modice  solutam  semper  debemus  tenere ;  sed  plus 
aequo,  pro  certo  nocet.  Alii  enemata  monent, 
quasi  aegrum  minus  perturbantia ;  quae,  nisi  ad¬ 
modum  tarda  sit  alvus,  multum  proficiunt.  Si 
evacuationes  autem  nihil  prosint  ad  cordis  actio¬ 
nem  minuendam,  tunc  digitalis  purpureae  aiuxili- 
um  petamus^  oportet  ;  cujus  tincturae  guttcC 
quindecem  aut  viginti  ter  quaterve  indies  adhibi¬ 
tae,  opem  attulerunt,  ubi  nihil  aliud.  Deceden¬ 
tibus  febris  indiciis,  sudorem  elicere  monent  om¬ 
nes  fere  medici,  qui  ut  universum  per  corpus  li¬ 
bere  erumpat  summa  ope  nituntur.  Hoc  nisi  ita 
fiat, 'plus  mali  inducit,  quam  boni.  Inter  medi¬ 
camenta,  quibus  prorumpit  sudor,  recensentur  ^ 
tartras  antimonii  parvis  in  dosibus  adhibita,  et 
pulvis  ipecacuanhae  compositus,  quo  nullum  me¬ 
lius  respondet ;  quippe  qui,  ut  experientia  docet, 

diathesi  phlogistica  amota,  nequaquam  corpus 
calefacit ;  sed  liquoribus  tepidis  ac  blandis  adju¬ 
vantibus,  libere  excitat  sudorem.  Priusquam 
vero  hanc  medicinam  sumere  aegro  liceat,  eum 
stragulis  laneis  bene  obtectum  tenere  in  lecto 
oportet ;  et,  nisi  obstet  frigus,  mane  exhibere, 
quippe  quia  eodem  in  tempore  inter  vigilandum 
liberius  prodeant  excretiones  et  plus  proficiunt 
alia  adjuvantia.  Ne  plus  justo  sit  dosis  cavea¬ 
mus,  hac  quidem  excitari  possunt  et  nausea  et 
vomitus  :  et  dosis  solita  quantitate,  cum  duarum 
intervallo  horarum,  ut  per  totum  corpus  erumpat 
sudor,  iterari  debet.  Quamdiu  sudationis  stadium 
extenderetur,  inter  medicos  vix  convenit.  Ex 
levamine  signorum,  et  aegri  viribus  potissimum 
pendebit.  In  aliis,  horas  viginti  quatuor ;  in  aliis 
octo  quadraginta ;  maximo  duravit  cum  fructu. 
Sed  cavendum  est  imprimis,  ne  corpus  infirmet 
SuTTOKius  inquit  sudores  diutius  productos  plus 
periculi  quam  boni  adferre,  et  vix  extendi  ultra 
lioras  duodecim  debere,  nisi  manifeste  prosint: 
sed  sisti,  vestes  laneas  exuendo,  et  medicamenta 
deponendo. 


*  Vide  Mecb  et  Phys.  Journ.  vol.  xxx. 

Pro  bis  quae  sudationem  excitant,  extrinsecus 
adhibuit  camplioratc\m  misturam,  qua  sibi  per¬ 
suasum  est,  morbum  paucis  in  diebus  abiturum. 
In  tale  consilium  inierunt  Russici  medici,  qui 

\ 

partibus  dolentibus,  pro  sudorilicis,  nivem  aut 
glaciem  admovent,  et  cum  fructu. 

Inter  alia,  qua^  maximis  laudibus  tolluntur  in 
morbo  finem  imponendo,  jure  annumeranda  sunt, 
guaiacum,  camphora,  aqua  acetatis  ammoniae,  et 
nitras  potassae.  Haec  quidem  ad  exitum  felicem 
multis  in  casibus  conducunt,  et  pvodesse  videntur, 
vel  exhalationem  per  cutem  promovendo,  vel  su¬ 
dorem  ciendo.  Sed  de  horum  duobus,  haec  verba 
,  habet  Gregorius  clarus :  Nitras  potassae  vero 
“  a  multis  medicis,  et  aqua  acetatis  aramoniae, 
“  &-C.  ab  omnibus  quotidie  proscribuntur,  et 
profecto  nonnihil  prodesse  videntur,  et  in  re- 
“  frigerando  corpore,  et  aliquando  in  promovendo, 
“  sudore.  Sed  de  his.  etiam,  et  similibus,  utcun-. 
“  que  sub  nomine  diaphoreticorum  refrigeran- 
“  tium  decantentur,  parum  fidendum  est,  nisi, 
multoAargius  sumantur  quam  vulgo  solent.” 
Quod  ad  exulcerantia  attinet,  in  hoc  morbi 
statu,  anceps  apparet  usus,  nisi  fortasse,  qui  uni 
parti  horent,  doloribus  meloes  vesicatorii  emplas¬ 
trum  nunquam  non  opem  intulerit. 

Opium  plurimi  laudant  in  morbo  tollendo,  ab 
aliis  nocere  putatur.  Hanc  litem  cpmponere  non 
nostrum  est,  sed  quo,  post  evacuationes  jam  dic¬ 
tas,  ad  dolores  sedandos,  nihil  est  aptius. 

De  submuriate  hydrargyri  cum  opio  misto  ia 
morbo  debellando,  omnes  medici  haud  consen¬ 
tiunt.  Sed  eruditus  Doctor  Robertus  Hamilton, 
qui  apud  Lyn  Regis  medicinam  exercuit,  de  fe¬ 
lice  hujus  medicamenti  effectu  iri  lucem  protulit 
dissertationem,  cujus  verbis  haud  dubito  uti : 

*  .•  j  *  t .  .  •  •  \ 

“  After  which,  (nempe  post  sanguinis  detrac¬ 
ta  tionem  et  alvum  bene  depletam)  a  composition 
“  consisting  of  from  fi  ve  to  one  grain  of  calomel, 
“  and  from  one  to  one-fourth  of  a  grain  of  opi- 
“  um,  (with  any  conserve  to  be  formed  into  a 
“  bolus),  in  proportion  to  the  strength  and  age  of 
“  the  patient,  was  administered  every  six,  eight, 
“  or  twelve  hours,  as  the  degree  of  the  inflam- 
‘‘  mation,  or  the  threatening  aspcct  of  the  distem- 
“  per  seemed  to  require ;  and  a  plentiful  dilu- 
“  tion  with  barley-water,  or  any  other  weak  te- 
“  pid  beverage,  was,  at  the  same  time,  strictly 
enjoined.  After  taking  three  or  four  doses  of 
“  this  medicine,  in  the  course  of  twenty-four 
‘‘  hours,  the  patient  was  generally  greatly  reliey- 


/ 


CHRONICO  ET  ACUTO.  21 

ed  ;  and  in  twenty-four  hours  more,  the  dis- 
“  temper  commonly  gave  way,  and  soon  termi- 
“  nated.  But  if  the  patient  was  not  relieved  in 
“  the  first  twenty-four  hours,  and  the  inflamma- 
“  tory  symptoms  continued  with  little  abate- 
“  ment,  (which  was  rarely  the  case),  more  blood 
was  takep,  and  the  mercurial  composition  was 
‘‘  directed  to  be  more  frequently  given  and  con- 
tinued,  until  the  distemper  resolved  either  by 
‘‘  sweating,  purging,  pr  more  commonly  both,  or 
by  a  ptyalism  being  raised 
,Haec  ratio  medendi,  fide  quidem  maxima  est 
digna,  neque  paucis  periculis  pro  brevi  teniporc 
nitebatur,  sed  pluribus  annis  experientia  talem 
docuit  effectum  bonum.  Equidem  nihil  video, 
cur  plenissimam  haud  subeat  tentationem. 

Porro  Fordycius  cinchonam  utpote  remedi¬ 
um  pro  sanguinis  missione  adhibuisse  jactat,  sed 
perperam,  nisi  fallor ;  bsec  autem  non,  nisi  inflam- 
piationis  notae,  et  febris  abeant,  unquam  utenda, 
sine  magna  injuria» 

Denique  de  modo  vivendi  paucis  verbis,  opus 
est,  quippe  qui  ab  antiphlogistico  regimine  stric¬ 
tius  adhibito,  praecipue  penderet. 


^  Edin.  Med.  Comment.  voL  ix. 

^  Quemque  ideo,  diaetam  e  carne  confectam  fu¬ 
gere  per  totum  morbi  cursum,  summa  cum  cura 
oportet,  neque  aliquid  edere,  quod  vim  habeat 
stimulandi.  Cibus  ex  rebus  vegetabilibus  con¬ 
stare  debet,  concoctu  facilis,  et  aegrum  potius, 
refrigeraturus.  Hinc  fructus  maturi,  acidi,  si- 
tem  minuendo  optime  respondent,  satisque  nutri¬ 
unt.  Neque  potus  minorem  attentionem  vindi¬ 
cat  sibi,  quam  cibus  ;  ille  quidem  frigidus,  veluti 
tenuis  cerevisia  morbum  opitulatu/  depellere,  et 
ex  laticibus  meracioribus  semper  nocet. 

Elac  in  via  curandi  Sydenhamus  fidem  maxi¬ 
mam  habuit,  qui,  diaeta  sola  sine  aliis  remediis, 
morbum  saepius  perduxit  in  bonam  finem.  Cui 
tquoque  consentit  Gregorius,  qui  narrat  inter 
prcclegendum  in  hoc  modo  sanitatem  rediisse, 
ubi  solitae  depletiones  vix  aut  ne  vix  quidem  pro- 

•» 

-fuerunt. 

j 

CURATIO  ARTHRODYNIiE. 

In  hoc  morbi  genere,  debilitas  et  rigiditas  ar¬ 
tuum,  necnon  dolores  calore  imminuti,  praecipue 
urgent.  Ad  has  molestias  amovendas  multa  re- 

media  valent ;  et  quse  stimulent  vel  sudorem 
eliciant,  optima  sunt.  Inter  haec  annumerantur 
guaiacum,  terebinthinum,  aether  sulphuricus,  et 
camphora.  Ad  haec  accedunt,  quce  corpus  robo¬ 
rant,  ut  decoctiones  cinchonae,  et  diaeta  bene  nu¬ 
triens.  Porro  si  fixus  manet  dolor  in  una  parte, 
vesicatoria  multum  habent  laudis.  Necnon  cor¬ 
poris  frictio  nuper  et  olim  magnis  elata  est  laudi¬ 
bus  :  “  Frictio  cum  omnibus  in  homine  verte- 
‘‘  bris  utilis  sit^  tum  iis  praecipue,  quae  in  collo 
sunt.  Ergo  die  nocteque,  interpositis  tamen 
**  quibusdam  temporibus,  hoc  remedio  utendum 
“  est  Prceterea  movendo  leniter  rigidos  ar¬ 
ticulos  multum  boni  obtinetur ;  et  balneum  fri¬ 
gidum  maxime  prodest,  et  exercitatio  modica, 
praecipue  in  aere  puro  et  sicco.  De  hac  re  pul¬ 
cherrime  scripsit  noster  Gregorius,  in  his  verbis  : 
**  Quod  idoneam  corporis  exercitationem  attinet, 
“  pro  remedio  roborante  omni  laude  major  est, 
**  cum  ad  tuendam  sanitatem,  si  haec  natura 
‘‘  bona  est,  tum  ad  reficiendas  aut  renovandas 
“  vires,  si  hae,  vel  morbo,  vel  pravo  vitae  genere, 
“  vel  aliis  fortasse  minus  manifestis  causis,  frac- 


♦  Vid.  Celsi,  lib.  iv.  cap.  3. 

tae  et  exhaustas  fuerint,  tum  (quoque  ad  sahan- 
“  dos  plurimos  morbos  qui  a  debilitate,  vel  ge- 
nerali  vel  speciali,  suam  originem  ducunt,  vel 
quorum  saltem  debilitas  pars  magna 
Denique  vi  electrica,  sive  Galvanismo,  medici 
haud  parvi  nominis  usi  sunt,  et  ad  hunc  morbum 
curandum,  plurimum  valere  asserunt. 


*  Vid.  Conspect.  Theor.  Med; 


FINIS. 


